Document ID: /roh_data/filtered/fineweb-2-filterrobots_roh.jsonl.gz/62709

Garantir la segirtad dals giasts haja emprima prioritad, uschia che l’hotel haja decidì da laschar serrà las portas questa stagiun d’enviern. Ils responsabels da l'hotel speran che la situaziun sa megliereschia sin la stad. Ins speria da lura puspè pudair avrir l’hotel, scrivan ils responsabels vinavant.
L'affar da sport «Cube Active» che sa chatta gist dasperas l'hotel Cube, quel è il mument avert. Co ch'i va enavant cun il directori dal Cube n'è il mument betg enconuschent. Il possessur da l'hotel Rudolf Tucek n'è betg stà cuntanschibel per prender posiziun. L'entschatta december da l'onn passà è mort il directur da l'hotel Cube Hermann Affenzeller.